Ljubomir Kaljević
<s>Ljubomir Kaljević (Užice, 26. septembar/8. oktobar 1841. – Beograd, 20. mart/2. april 1907) je bio srpski političar, predsednik vlade Srbije.</s>

<s>Biografija</s>

<s>Gimnaziju je završio u Beogradu, a studirao državne nauke u Hajdelbergu i Parizu.</s><s>Po povratku u Srbiju izdavao je 1867-1870. list Srbija, jedini opozicioni list knezu Mihailu oko koga se okupila sva liberalna inteligencija.</s><s>Za narodnog poslanika je prvi put izabran 1871. godine.</s><s>Politički list Budućnost počeo je da izdaje 1873.</s><s>Ministar finansija bio je od 25. novembra 1874. do 20. januara 1875. godine.</s>

<s>Predsednik je vlade i ministar unutrašnjih dela od 26. septembra 1875. do 24. aprila 1876. godine.</s><s>Ova vlada, sastavljena od mlađih liberala i konzervativaca, pripremala je oslobodilački rat sa Turskom.</s><s>Izdala je liberalne zakone o štampi i opštinama.</s>

<s>Kasnije je bio načelnik u ministarstvu finansija, pisao za novine Petra Karađorđevića, bio je jedan od osnivača Napredne stranke 1881, poslanik u Bukureštu 1881-1886. i Atini 1886–1889. godine, državni savetnik 1895-1907, potpredsednik Senata 1901. godine.</s><s>Kao veliki karađorđevac, postao je ministar inostranih dela u prevrtaničkom kabinetu 29. maja 1903, posle ubistva kralja Aleksandra Obrenovića, i ostao to do 21. septembra 1903. godine.</s>

<s>Napisao je knjigu Moje uspomene (1908).</s>

<s>Vidi još 
 Vlada Ljubomira Kaljevića
 Spisak predsednika vlada Srbije
 Spisak ministara inostranih poslova Srbije
 Spisak ministara unutrašnjih poslova Srbije
 Spisak ministara finansija Srbije</s>

<s>Literatura</s>

<s>Spoljašnje veze 
 Biografija na sajtu SANU</s>

<s>Srpski ministri
Predsednici Vlade Kneževine Srbije
Članovi Srpskog učenog društva
Počasni članovi SANU
Biografije, Užice</s>

